GiliGold/VAD_KnessetCorpus huggingface dataset:
נעמי פארן: עדיין לא היה שום session של שיח ביניהן אלא רק ה-session של החזרות, שמראה כמה הדבר הזה, שאינני קרובה אליו ברמה המקצועית, כל כך מהר מגיע ומשיג מטרות שאנו בסדנאות ובדיונים מנסים.
נעמי פארן: זה יכול להביא לאותן עקרונות שאנו תמיד מדברים עליהם, שמפתחים דיאלוג ופותרים דברים.
נעמי פארן: זה בסוף יכול גם להביא לאיזשהו פתרון של תהליך.
נעמי פארן: זו נקודה יפה.
נעמי פארן: כל קבוצה הכינה משהו קצר להגיד, ונתחיל בקבוצה הצרפתית.
מל פולישוק-בלוך: אראה אותם בקונצרט ביום שישי, אך אולי יש עוד מופעים שגם הירושלמים יוכלו לדעת עליהם.
נעמי פארן: היום, תהיה הופעה בכנסיית המורמונים.
נעמי פארן: ביום שישי ב-10:30 בבוקר, במרכב בורוכוב, ברחוב השומר 19, נקיים פאנל של נשים יוצרות עם הקומפוזיטורית אלה שריף, הסופרת נאווה סמל, וזמרת האופרה הערביה אינאס מסאלחה.
נעמי פארן: הקונצרט יחל בשעה 12:00.
מל פולישוק-בלוך: זה מאוד מומלץ וכדאי לבוא.
ז'אן-מארי פוויזו: The song is: La Cigale Et La Fourmi.
ז'אן-מארי פוויזו: The text is from Jean De La Fontaine.
דוברת: הן ישירו את השיר: "הצרצר והנמלה".
דוברת: (שירת מקהלה)
תייסיר חדאד: אנו מאזור הצפון.
תייסיר חדאד: חלק מבנות המקהלה שייכות לחוג למוסיקה באוניברסיטת חיפה.
תייסיר חדאד: מדובר בתזמורת יהודית ערבית שקיימת מזה כמה שנים, שהשתתפה בכל מיני פעילויות למען הדו-קיום והשלום.
תייסיר חדאד: עסקנו בחומרים ייחודיים, כלומר עשייה ישראלית על בסיס מוסיקה ישראלית ומוסיקה ערבית.
תייסיר חדאד: הבנות המשתתפות: היידי ליפמן, ראנא חאג'וּ, אתינה שחבראת וראני חורי.
תייסיר חדאד: נציג לכם קטע אחד מהמוסיקה העממית הפולקלורית עם עיבוד שכתבתי ממש במיוחד לסיטואציה הקיימת שהיא גם כן שילוב מזרח ומערב.
תייסיר חדאד: אנו מאוד מקווים שתיהנו מזה.
תייסיר חדאד: אני ממעלות-תרשיחא, והבנות הן מהקריות, מחיפה ומעכו.
תייסיר חדאד: אני עשיתי את העיבוד ותרגמתי את המלים.
תייסיר חדאד: (שירת מקהלה)
היידי ליפמן: "נשים שרות שלום" זה מין משולש שאנ מתמודדים איתו במיוחד בארץ יום-יומית.
היידי ליפמן: בשבילנו מוסיקה היא שפה.
היידי ליפמן: אנו לא פוליטיקאים, ומקומנו לא בכנסת.
היידי ליפמן: אנו באות ושרות, והשפה הזאת מחברת אותנו, וגורמת לנו להקשיב; זה קצת מה שפוליטיקאים צריכים ללמוד מהמוסיקה: איך להקשיב אחד לשני, לקבל דף תווים או חוברת ולהגיד את מה שרוצים להגיד ביחד, ויש הקשבה עם המון סבלנות ואחריות על מה שאומרים ועל מה ששואלים.
היידי ליפמן: הכל הולך במקביל.
היידי ליפמן: בשבילנו להיפגש ולשיר בערבית ובעברית זאת הישראליות האמיתית.
היידי ליפמן: היה לנו חשוב מאד להגיד את זה.
מרל מטה: (שירת מקהלה)
דובר: They would like to sing to you an Israeli song as a gift to you.
דובר: (שירת מקהלה.
דובר: )
מל פולישוק-בלוך: Thank you very much..
מל פולישוק-בלוך: זה נפלא.
כריסטינה סטרוז'אן: (שירת מקהלה)
מל פולישוק-בלוך: הצטרפה אלינו יושבת-ראש הוועדה קידום מעמד האשה, חברת-הכנסת אתי לבני.
נעמי פארן: אין הרבה מה לומר אחרי ששומעים את זה ורואים כמה עניין השירה עמוק.
נעמי פארן: אני מציעה לחשוב על האפשרות להשתמש שימוש פרודוקטיבי שיבנה משהו לעתיד בעניין הזה של חיבורים ושירה ולהביא את זה לתוך הכנסת.
נעמי פארן: החלום שלי באמת הוא לעשות במליאה מעגל מסביב, והמליאה תתפנה לדברים קצת יותר רגילים לא כמו עכשיו - לעמוד מסביב עם 50-60 זמרים ולפתוח בשירה.
נעמי פארן: לדעתי, לגבי ההקשבה והדיבור יקרה משהו אחר שם.
נעמי פארן: אפשר בכלל לקחת את הקבוצות האלה, גם את קבוצת "מורן", ולחשוב מה אנו עושים עם זה הלאה, כלומר לעשות לזה המשך.
מל פולישוק-בלוך: מדי שנה אנו מציינים פה את שבוע הזמר העברי.
מל פולישוק-בלוך: מאוד יכול להיות שביום הזה במקום לעשות עוד ישיבה על הזמר העברי ננסה לעשות את מה שאת אומרת - דבר שהוא בהחלט מקורי.
מל פולישוק-בלוך: אני לא יכולה להתאפק ואני מוכרחה לומר שבני שר בלהקת "מורן".
אתי לבני: אני מצטערת שלא הייתי מההתחלה, אבל ממה ששמעתי נהניתי, וזו ממש חויה מרוממת.
אתי לבני: בהתאם לרעיונות שאת מעלה, ננסה לשלב את השירה הזאת אולי גם בפוליטיקה שלנו.
אתי לבני: נחשוב איך לעשות זאת.
דוד קראוס: זו תכנית ייחודית ומאוד מצליחה, ואני מאוד שמח על כך.
דוד קראוס: התכנית הזאת היא יוזמה של האיחוד האירופי.
דוד קראוס: בשבוע הזה זהו אחד מתוך ארבעה פרוייקטים שונים, מכל מיני סוגי ובכל מיני תחומים, שמתארחים בארץ.
דוד קראוס: אנו המועצה לחילופי נוער ואנו אחראים גם על התכנית הזאת.
דוד קראוס: כמתאם לאומי, אני רוצה לציין שאני רואה בזווית את ההישג לישראל, ורואים את השינויים.
דוד קראוס: ישבתי ודיברתי איתם ואפשר לראות את כל הדעות והעמדות שמשתנות מצד לצד.
דוד קראוס: אלו שגרירים צעירים, ויש המון פרוייקטים כאלה.
דוד קראוס: מה שיפה זה שזה נעשה בכסף של האיחוד האירופי, כלומר לא בהשקעה גדולה מצד ישראל אלא בהשקעה מצד האיחוד האירופי, ואנו רואים הישגים יפים.
דוד קראוס: זה חמש שנים שהתכנית הזאת בארץ, ואני חושב שזו אולי גולת הכותרת שאנו נמצאים פה בוועדת החינוך והתרבות של הכנסת.
דוד קראוס: כרגע אני רואה לנכון שנעלה את התכנית הזאת יותר למודעות ולתקשורת, כי התוצאות הן מצויינות.
דוד קראוס: תודה רבה לכם, לורד, ל"טופז" וכמובן לסיגל, על הפעילות המצויינת.
מל פולישוק-בלוך: האם יש מקהלות נוספות שלא נמצאות כאן וקשורות לפרוייקט?
נעמי פארן: כרגע, זה פרוייקט שהתחיל ופרץ החוצה.
מל פולישוק-בלוך: את רוצה להפוך זאת מ-5 ל-50.
רינה בר-טל: נקודה חשובה - הבנות האלה גרות בבתי אנשים בשבוע שהן פה.
רינה בר-טל: אני ממשיכה את דבריךָ, אפרופו לשנות דעות וחשיבה.
רינה בר-טל: מדובר בקשר ישיר.
רינה בר-טל: בבית-יצחק כל שתי בנות מתארחות אצל משפחה.
רינה בר-טל: אינני חושבת שצריך להוסיף עוד מלה.
רינה בר-טל: זה ברור שקמים בבוקר, רואים את המשפחה, את ההורים ואת האנשים.
רינה בר-טל: בסיכומו של דבר, מי יודע מה הילדים האלה חשבו עלינו בכלל.
רינה בר-טל: אין לי מושג.
מל פולישוק-בלוך: הם לא חשבו בכלל עד היום.
רינה בר-טל: אינני בטוחה.
רינה בר-טל: אני חושבת, באופן גם אישי וגם ציבורי, שלהוריהן שנתנו את הסכמתם - יש פה בנות צעירות ובנות פחות צעירות - בוודאי היה פחד לשלוח אותן לכאן.
רינה בר-טל: היום הן יהיו כל היום בירושלים.
רינה בר-טל: מפה הן נוסעות לקבר רבין.
רינה בר-טל: הן תהיינה כל היום בסיור בירושלים ובכותל המערבי, והן יסיימו בקונצרט באוניברסיטה המורמונית.
רינה בר-טל: יש לזה חשיבות כל כך גדולה.
רינה בר-טל: בהמשך לדבריךָ, אלה דברים קטנים.
רינה בר-טל: מדובר גם על ישיבה כאן היום.
רינה בר-טל: זה הישג מאוד גדול.
רינה בר-טל: הקבוצה הזאת נוסעת הביתה, ובבת אחת, בשעה וחצי, תסתכלו מה הצלחנו לעשות.
רינה בר-טל: זה מרחיב את המעגלים, והן תחזורנה הביתה, לכפר, למושב או לעיר - אינני יודעת איזה צורת חיים יש להן - והן יספרו שהם היו בבית הזה, שהן נגעו באנשים שכל העולם אומר עליהם כך וכך.
רינה בר-טל: אני מתרגשת בעצמי, כי אנו לא בעשייה הסיזיפית, הנוראית, המגעילה והקשה שאנו עושים פה כל יום.
רינה בר-טל: ביום-יום אנו לא חושבים על הדברים האלה אפילו, וכשיושבים כאן ושומעים את הדברים האלה רואים שאחר כך המשמעות של זה עצומה, וצריך להכפיל זאת.
אתי לבני: צריך להודות לך ולסיגל בר-טל שהבאתן אותם אלינו.
מייק נפתלי: על רקע דברים אלה, אוסיף משהו לזכותן של מקהלת "מורן" וסיגל בר-טל.
מייק נפתלי: היה בלתי אפשרי להביא נערות לישראל.
מייק נפתלי: במשך שנתיים אנו ניסינו להביא בנושאים אחרים, וקיבלנו סירוב אחרי סירוב, והיו אלפי מיילים ושיחות טלפוניות בין-לאומיות ואינני מגזים.
מייק נפתלי: הן לא באו הנה, אלא נסעו לירדן, ללבנון ולסוריה.
מייק נפתלי: היה פרוייקט אחר שצמח מתוך זה, זה פרוייקט שהתחיל ב"רוכבות למען שלום", ובסופו של דבר, סירבו לתת לישראליות שכבר הצלחנו לגייס לנסוע לירדן.
מייק נפתלי: זה היה לפני שנה באמצע האינתיפאדה.
מייק נפתלי: לזכותה של השירה ושל נעמי פארן ייאמר, שלמרות כל הקשיים - וזה אושר הרבה לפני ההתרחשויות של השבועות האחרונים - נושא השירה כנראה בכל זאת משך את כולן לבוא הנה.
מייק נפתלי: נעמי פארן אומרת לנו ששירה מחברת--
מל פולישוק-בלוך: שירה יותר חזקה מהפוליטיקה.
מייק נפתלי: --ושהיא הרבה יותר חזקה מהפוליטיקה.
מייק נפתלי: בנושא הקודם כשלנו, ופה הצלחנו נפלא.
אראלה גולן: אני רוצה לצאת בדבר אחד נוסף שדיברנו עליו בוועדה לקידום מעמד האשה.
אראלה גולן: אנו צריכים לצאת מכאן בקריאה שלתהליכים כמו שאנו עוברים כרגע במדינת ישראל יצטרפו נשים מכל המקומות מכל הדתות, מכל הכיוונים ומכל הארצות.
אראלה גולן: כל התהליך כרגע זה ההתנתקות, ואחר כך זה תהליך שלום.
אראלה גולן: זה יכול לעזור לתהליך הזה להיות הרבה יותר פשוט והרבה יותר רך.
אראלה גולן: זה אחד הדברים שהייתי רוצה לצאת איתו מכאן.
מל פולישוק-בלוך: זאת הקריאה שאנו נוציא מכאן לציבור וכמובן גם לתקשורת.
מל פולישוק-בלוך: אנו מבקשים לקבל את הדברים שנאמרו כאן.
מל פולישוק-בלוך: כל הבנות דיברו בצורה נפלאה, והן מחוברות לנושא בצורה נפלאה.
נעמי פארן: משהו לקינוח - אתמול בערב חזרנו באוטובוס מארוחת ערב חגיגית בכרם-התימנים.
נעמי פארן: הנהג הקבוע של הכפר שלנו עצר בטרמפיאדה ליד שלושה חיילים והוריד בנות שלנו.
נעמי פארן: אמרנו לחיילים שיעלו לאוטובוס.
נעמי פארן: הם היו צנחנים ואחד מהם עם כיפה, והם היו לבושים טיפ-טופ.
נעמי פארן: הם שאלו: "מה זה פה?", וענינו להם: "זה משהו מיוחד".
נעמי פארן: שאלנו מי מוכן לבוא ולשיר כדי שישמעו את זה מקרוב.
נעמי פארן: הבנות עמדו לפני האוטובוס ושרו שיר יפהפה, ומייד נוצר דיאלוג ביניהן לבין החיילים.
נעמי פארן: ראיתי איך כל הבנות היו מהופנטות.
נעמי פארן: החיילים שלנו כל כך יפים.
מל פולישוק-בלוך: זה נורא מקרין ומחבר, כי לכל אחת יש את המאפיינים ואת היופי שלה: גם יופי פנימי וגם יופי חיצוני.
גילה גמליאל: אני רוצה לברך על עצם היוזמה את רינה בר-טל ואת בִּתה סיגל.
גילה גמליאל: זה הדבר היפה - שיש דברים מולדים.
גילה גמליאל: המוסיקה הוא בין שניתן להתחבר אליהם.
גילה גמליאל: אפשר להתאהב במוזיקה ההודית, במוזיקה הלאטינית, במוזיקה המזרחית, במוזיקה העברית ובמוזיקה האנגלית בכלל בלי להתחבר דווקא למשמעויות הקונטקסט.
גילה גמליאל: לדעתי, הדברים האלה יכולים לסייע ולעזור בכל מה שקשור להיבט של הנשמה שיוצאת מעצם השירה ומעצם המוסיקה, שיכולה באמת לחבר ולהשאיר את כל המחלוקות בצד.
גילה גמליאל: כשמחברים את זה לעניין הנשי, זה בכלל הופך להיות משהו שהוא בכיוון המושלם והמאחד.
גילה גמליאל: אני רוצה לברך על היוזמה של הדיון היום, וגם לומר שאין ספק שכשרוצים לבטא אחדות ומנסים למצוא את הקונצנזוס ואת הדבר שהוא במינימום התנגדויות אין דבר יותר מענג מזה.
גילה גמליאל: פיספסתי את תחילת השירה, אך שיערתי שהיא תהיה גם לקראת סיום הישיבה.
מל פולישוק-בלוך: גילה גמליאל היא חברת-כנסת מהליכוד.
מל פולישוק-בלוך: הצטרפה אלינו גם חברת-הכנסת לשעבר ענת מאור.
מל פולישוק-בלוך: חברת-הכנסת גילה גמליאל, אני חושבת שאחרי שתשמעי את השיר הבא את גם תצטרפי ותתמכי בראש הממשלה במהלכיו הקרובים.
מל פולישוק-בלוך: שימו לב שהקבוצות השונות התערבבו ביניהן, ואין כאן קבוצות קבוצות אלא מקהלה אחת.
מל פולישוק-בלוך: (שירת מקהלות)
מל פולישוק-בלוך: זה היה נהדר ונהנינו מכל רגע.
מל פולישוק-בלוך: מפה אנו נוציא את הבשורה.
מל פולישוק-בלוך: אפשר לעשות שלום גם עם נשים וגם עם שירה.
אתי לבני: אני פותחת את הישיבה החגיגית של הוועדה לקידום מעמד האישה לציון יום האישה הבין-לאומי ומקדמת בברכה את כל הנוכחים.
אתי לבני: החלטנו להקדיש את היום הזה לשאלה "עשור לבג"ץ אליס מילר, האם הגענו לשוויון בצה"ל?" - לראות מה קורה בצה"ל, עשר שנים אחרי שבית-המשפט העליון אפשר לטוראית דאז, אליס מילר, שרצתה לגשת לבחינות לקורס טיס, לגשת לבחינות האלה.
אתי לבני: אני מזמינה את הרמטכ"ל לשאת דברים.
הרמטכ"ל רב-אלוף משה יעלון: אני מודה ליושבת-ראש ועדת הכנסת חברת-הכנסת לבני, על ההזמנה ועל ההזדמנות לשאת כאן דברים לרגל יום האישה הבין-לאומי.
הרמטכ"ל רב-אלוף משה יעלון: לפני למעלה מחמישים שנה אמר ראש הממשלה ושר הבטחון הראשון של מדינת ישראל, דוד בן-גוריון את הדברים הבאים: "הדרגה העליונה של השוויון היא שוויון החובות, והדרגה העליונה בסולם החובות היא חובת ההגנה.
הרמטכ"ל רב-אלוף משה יעלון: ..
הרמטכ"ל רב-אלוף משה יעלון: וכל זמן שאין האישה שווה בחובה זו לגבר - אין לה שוויון מלא ואמיתי.
הרמטכ"ל רב-אלוף משה יעלון: בהטילנו חובת השירות הצבאי על האישה העלינו את האישה לשיא השוויון המוסרי של בישראל.
הרמטכ"ל רב-אלוף משה יעלון: " מהקמתו ראה צה"ל בשוויון החובה מחד ובשוויון ההזדמנויות מאידך, דגל יסוד לבניין צה"ל, ולכן בצה"ל אנו מחוייבים לשוויון בין המינים.
הרמטכ"ל רב-אלוף משה יעלון: קודם כל כערך.
הרמטכ"ל רב-אלוף משה יעלון: לכך מתווספת ההבנה שמיצוי מירבי של יכולותיהן של הנשים המשרתות גם היא משמעותית לפיתוחו של צה"ל ולהתקדמותו.
הרמטכ"ל רב-אלוף משה יעלון: וכך קרה בשנים האחרונות שיותר ויותר מקצועות נפתחו לנשים.
הרמטכ"ל רב-אלוף משה יעלון: כיום 88% אחוז מהמקצועות בצה"ל פתוחים לנשיםפ.
הרמטכ"ל רב-אלוף משה יעלון: אנו ערים לכך כי בהיות השרות בצה"ל שלב מעצב ומרכזי בתהליך הגדילה וההתבגרות של כל אחד מאיתנו, למעשה תעודת הכניסה לחברה הישראלית, יש בכך כדי להציב מופת ראוי לחיקוי בחברה הישראלית.
הרמטכ"ל רב-אלוף משה יעלון: בשלוש השנים האחרונות פעלנו על פי התפיסה, לפיה שילוב הנשים, מיצוי הנשים, יעשה באופן ענייני בהתאם ליכולותיהן וכישוריהן ולא על פי מגדר.
הרמטכ"ל רב-אלוף משה יעלון: לאורה של מדיניות זו התבצעו פעולות רבות, כולל הכשרת הקצונה, קורס יבשה, קורס משולב , צוערים, צוערות, בה"ד 12 הולך להיסגר בימים הקרובים, וזה אירוע היסטורי מבחינה זאת.
הרמטכ"ל רב-אלוף משה יעלון: העמקת שילוב הנשים בתפקידי לחימה: טייסות בכל המערכים, גם מערך מסוקי הקרב, מסוקי התובלה, מטוסי חובלות, תותחניות, נ"מ, גדוד הקרק"ל שהוא גדוד מעורב, בנים בנות.
הרמטכ"ל רב-אלוף משה יעלון: ועוד היד נטויה.
הרמטכ"ל רב-אלוף משה יעלון: כאשר מטבע הדברים, השילוב הזה מביא לזה שאנחנו רואים מ"פאיות ראשונות, מפקדות סוללות ראשונות ועוד מעט מפקדות גדוד ראשונות, וכמובן שילוב של קצינות לתפקידים שונים באופן שאינו מובן מאליו.
הרמטכ"ל רב-אלוף משה יעלון: קצינות שלישות, קצינות תחזוקה, בגדודים, בחטיבות, באוגדות, במפעלים.
הרמטכ"ל רב-אלוף משה יעלון: וככל שהתהליך הולך ומתפתח, כבר הראשונות מאיישות את הגדודים, קמ"נית פיקוד ראשונה, אלופות משנה וכן הלאה וכן הלאה.
הרמטכ"ל רב-אלוף משה יעלון: לא כל כך מזמן, ב-1998, הייתי אז אלוף פיקוד המרכז, נשאלתי על ידי מפקד גדוד חי"ר ששירת בלבנון, כאשר פרצה את הדרך קצינת השלישות הגדודית הראשונה, שאל אותי אם אני מאשר שקצינת השלישות הגדודית תיכנס לתוך הלבנון, או שקצינת השלישות הגדודית תישאר במפקדה בגליל.
הרמטכ"ל רב-אלוף משה יעלון: השאלה הזאת היום איננה נשאלת.
הרמטכ"ל רב-אלוף משה יעלון: הורחב היקף התפקידים שנפתחו לנשים וזה כולל גם את מערך המילואים.
הרמטכ"ל רב-אלוף משה יעלון: זאת אחת ההחלטות שהתקבלה לפני כשנתיים שלמעשה תיצור גם את השוויון - מה שלא היה מובן מאליו בעבר.
הרמטכ"ל רב-אלוף משה יעלון: זו סוגיה לא פשוטה בגלל האימהות, אבל בתפקידים החיוניים, תפקידי הלחימה, תפקידי מטה, תפקידים מקצועיים, למעשה הנשים משתלבות במערך המילואים.
הרמטכ"ל רב-אלוף משה יעלון: וזה גם הגיע לשיפור מערך ההכשרה הבסיסית, כולל מה שמדאיג מאוד את הנוער, העלאת רמת הרובאות של חיילת שעוברת תהליך הכשרה.
הרמטכ"ל רב-אלוף משה יעלון: עד לא מזמן הוגדר רובאות אפס אפס והיום זה ככל הדברים 02, 03, 05 וכן הלאה.
הרמטכ"ל רב-אלוף משה יעלון: סימון שמצביע למעשה על רמת ההכשרה.
הרמטכ"ל רב-אלוף משה יעלון: היעדים העיקריים שהצבנו לעצמנו הם ביטול האבחנות המגדריות, הרחבת שיבוץ נשים במערך הלחימה והמערך הטכני, תוך צמצום היקף המשובצות לתפקידי פקידות ומינהלה.
הרמטכ"ל רב-אלוף משה יעלון: בתחום קידום הקצונה הבכירה, קבעתי כי במקום בו תהיה איכות שווה של מועמדים, תינתן עדיפות לקצינה על פני קצין, זאת במגמה להרחיב את שילובן של הנשים בתפקידי הקצונה.
הרמטכ"ל רב-אלוף משה יעלון: לא בחסד אלא בזכות.
הרמטכ"ל רב-אלוף משה יעלון: כאשר המועמד או המועמדת יהיו באותם נתונים, המועמדת תזכה.
הרמטכ"ל רב-אלוף משה יעלון: אבקש בהזדמנות הזאת לייחס מספר מילים לתופעה הפסולה שלצערי איננה נעדרת גם משורותנו בצה"ל והיא ההטרדה המינית.
הרמטכ"ל רב-אלוף משה יעלון: כל חייל וכל חיילת זכאים במהלך שהותם זכאים להנות מסביבת שירות בטוחה ומכבדת המאפשרת להם לשרת עם חברים ומפקדים הרואים בהם קודם כל אדם ולא אובייקט מיני ללא חשש וללא רתיעה.
הרמטכ"ל רב-אלוף משה יעלון: אני רואה חובה למצוא ביחידות הצבא את התנאים ואת האקלים המאפשרים שילוב נשים.
הרמטכ"ל רב-אלוף משה יעלון: על המפקד בצה"ל מוטלת אחריות כפולה - אחריות לבטחון המדינה ואחריות לחיי חייליו ולכבודם.
הרמטכ"ל רב-אלוף משה יעלון: ניצול לרעה של כוחו וסמכותו של המפקד כלפי הכפופים לו, חוטא לאחריות זאת ומהווה מבחינתנו מעילה באמון שנתנו במפקד בעת שמינינו אותו.
הרמטכ"ל רב-אלוף משה יעלון: לפיכך צה"ל, ואני בראשו, רואים בהטרדות המיניות תופעה שיש להילחם בה מלחמת חורמה ולמגרה בין שורות הצבא.
הרמטכ"ל רב-אלוף משה יעלון: בשנים האחרונות ננקטים צעדי הסברה, אכיפה, וענישה משמעותיים, שהמסר העולה מהם הוא חד וברור ולא ניתן לטעות בו.
הרמטכ"ל רב-אלוף משה יעלון: רבות נעשה וכוונתנו להמשיך במלוא העוצמה והנחישות במאבק למיגורה של התופעה, ליצור ביחידות הצבא אקלים המונע ומוקיע מקרים שכאלו.
הרמטכ"ל רב-אלוף משה יעלון: אני תובע ממפקדי צה"ל, ברמות השונות, לשמש בהתנהגותם, בהליכותיהם ובכל אופי עשייתם וחייהם מופת לחייליהם.
הרמטכ"ל רב-אלוף משה יעלון: דרישה זו נתבע ללא משוא פנים מכל מפקד בצה"ל, זוטר כבכיר.
הרמטכ"ל רב-אלוף משה יעלון: בשנת העבודה 2004 סיימו שירותם בצה"ל, באורח יזום על ידנו ובטרם עת, 17 קצינים ונגדים על רקע ההטרדה המינית.
הרמטכ"ל רב-אלוף משה יעלון: לסיכום, מבחננו האמיתי אינו בהכרזות רמות של שוויון אלא במימוש העיקרון שקבענו למיצוי כוח האדם בצה"ל, לשילוב על פי העניין ולא על פי המגדר.
הרמטכ"ל רב-אלוף משה יעלון: צה"ל יחטיא מלאכתו אם לא ידע להבחין בסגולות המיוחדות של בני האדם ולא יטפח את המיוחד הטבוע בכל אחד ואחת מהם.
הרמטכ"ל רב-אלוף משה יעלון: בנקודת הזמן בה אנו מצויים ניתן לקבוע כי רבות נעשה.
הרמטכ"ל רב-אלוף משה יעלון: צה"ל מוביל בשילוב נשים במקצועות ובתפקידים שלא היו פתוחים בפני נשים בעבר.
הרמטכ"ל רב-אלוף משה יעלון: אך עדיין משקולות חברתיות ופיזיולוגיות אינן מאפשרות שוויון מוחלט.
הרמטכ"ל רב-אלוף משה יעלון: תחת אילוצים אלה צה"ל מאפשר שוויון הזדמנויות.
הרמטכ"ל רב-אלוף משה יעלון: טרם מימשנו את היעדים שהצבנו לעצמנו, טרם בערנו ומיגרנו דעות קדומות או התייחסות שאינה ראויה בתחום הבין-מגדרי, אך אנו בהחלט במעלה הדרך הנכונה להשגתם ואני מקווה שנשיג אותם.
הרמטכ"ל רב-אלוף משה יעלון: תודה.
הרמטכ"ל רב-אלוף משה יעלון: אני מתנצל שלא אוכל להישאר, שיהיה יום פורה.
אתי לבני: תודה רבה לרמטכ"ל בוגי יעלון.
אתי לבני: אני לא יודעת אם אתה יודע, מידי פעם אתה מקבל עזרה מאיתנו בכנסת.
אתי לבני: כשרציתם לבטל את תפקיד היוהל"ן, את יועצת הרמטכ"ל לענייני נשים, אחת משתי תתי אלופות, אנחנו לא נתנו לכם.
אתי לבני: צריך להשגיח בכל הנושאים האלה שבאמת הדבר מקודם.
אתי לבני: קיימנו דיון בוועדה למעמד האישה והנה מתברר שבקרב דרגי הביניים, רבי סרנים, יש 14% נשים, ומתוכן במסגרת הפיטורים הכלליים, 34% מתוכם הן נשים.
אתי לבני: צריך לשים לב שנשים לא תהייה הראשונות לצאת מהתפקידים, מכל מיני סיבות שאף אחת מהן לא מהסיבה הנכונה.
אתי לבני: אני מבקשת עכשיו להתחיל בפאנל.
אתי לבני: הראשונה תציג את הנתונים, מה קרה בעשר השנים האחרונות.
אתי לבני: סגן אלוף קרני בבקשה.
אתי לבני: אזמין לבמה את המשתתפות: כבוד השופטת בדימוס דליה דורנר, לכבוד הוא לנו שאת איתנו; אלוף משנה יהודית ריסרו מחיל האוויר; ד"ר אורנה ששון לוי מבר-אילן, מומחית לענייני צבא שתספר דברים מרתקים על נשים בצבא; סגן אלוף זאב לרר ממנו שמענו דברים מעניינים בכנס שדרות; העיתונאית טלי ליפקין-שחק, כתבת צבאית, בין היחידות שאי פעם היו, ראשונה ולא אחרונה; ד"ר אירית דביר, ממכללת ספיר, נציגת כנס שדרות, שתתיחס לנושא.
אתי לבני: יש לנו מגיבות בקהל שנפנה אליהן בתום הדיון.
אתי לבני: קודם נתייחס לנתונים ונשמע משירלי קרני מה קרה מאז רעידת האדמה?
שירלי קרני: שלום לכולם, צהריים טובים.
שירלי קרני: שמי שירלי קרני, אני הסגנית של יועצת הרמטכ"ל לענייני נשים.
שירלי קרני: התבקשתי להציג בסיס נתונים שסוקר את השינויים בצה"ל מאז בג"ץ אליס מילר.
שירלי קרני: בחרתי להסתכל בשינויים דרך חמש זוויות ראייה.
שירלי קרני: הראשונה – החקיקה; השניה - מבנה ההזדמנויות ובעצם איפה נשים יכולות או לא יכולות לשרת בצבא או איפה הן נמצאות בפועל בשירות הצבאי; השלישית - חסמים ואבחנות מגדריות: המידה שבה קיימים חסמים מגדרים ואבחנות מגדריות בשירות ומה צה"ל עושה על מנת לבטל אותן; הרביעית - קידום נשים: קריטריון מקובל להסתכל על סיכויי הנשים להתקדם בארגון ומה מקומן בדרג קבלת ההחלטות; לסיום הזווית האחרונה, קצת שמעתם אליה: מהו השיח והמדיניות כלפי השירות.
שירלי קרני: אנסה בקצרה להראות את השינויים מאז בג"ץ אליס מילר בכל אחת מחמשת הזוויון הללו.
אתי לבני: אני רק רוצה לומר שכל זה יהיה בעשר דקות.
שירלי קרני: אני יודעת שזה צריך להיות קצר.
שירלי קרני: התיקון לחוק שירות ביטחון ב-2000 אומר בסעיף 16: "לכל יוצא צבא אישה זכות שווה לזכותו של יוצא צבא גבר, למלא תפקיד כלשהו בשירות הצבאי".
שירלי קרני: הוא אומר שאשה יכולה לשרת בכל תפקיד.
שירלי קרני: ההמשך של התיקון אומר: שהיא יכולה לשרת בכל תפקיד למעט תפקידים שעל פי אופיים ומהותם היא לא יכולה לשרת בהם, ומי שבוחרת לשרת באותם תפקידים החובות שחלים עליה הם חובות הגבר, ויש לכך כמובן משמעות מאוד גדולה.
שירלי קרני: אבל התקדמנו התקדמות נוספת, ואולי אפתיע חלק מהאנשים והנשים שיושבים כאן: בדצמבר האחרון, העיקרון של שוויון בין המינים הוכנס גם בין הפקודות הצבא, ועד היום הוא לא היה שם.
שירלי קרני: פקודת המטכ"ל 33.0207 אומרת: "יצירת סביבת הצלחה לחיילים ולחיילות מושתתת על ההכרה בעיקרון השוויון ושמירה על כבודם של החיילים, ללא קשר למינם או לנטייתם המינית.
שירלי קרני: חיילי צה"ל יפעלו ברוח עיקרון זה ולא יפגעו ברגשות חיילים אחרים על רקע זה בכל דרך לרבות פרסום, השמעה, אמירה, הצגה, סיסמאות, שלטים, ציורים, שירים, הרצאה, אמצעי הדרכה או הסברה, הכוללים תוכן שיש בו כדי לפגוע כאמור.
שירלי קרני: לכל חייל וחיילת זכות שווה למלא תפקיד כלשהו בשירות הצבאי, או לבצע כל פעילות במסגרת השירות, אלא אם מהותם ואופיים של התפקיד או הפעילות אינם מאפשרים זאת.
שירלי קרני: " באמת, זאת פעם ראשונה בפקודות הצבא שאנחנו רואים עיקרון של שוויון בין המינים.
שירלי קרני: אבל אם נסתכל גם על מבנה ההזדמנויות, אז כשצה"ל הוקם, וכמעט מההתחלה, ואני אומרת התחלה כי ב- 52' פורסמה התקנה: צה"ל התחיל עם שיח שהוא שיח שוויוני, ושמעתם את הרמטכ"ל באותו ציטוט של בן-גוריון.
שירלי קרני: צה"ל הוא הצבא היחיד בעולם, המגייס נשים על פי חוק.
שירלי קרני: אין ספק שזה גם אומר משהו לגבי השוויון.
שירלי קרני: אולם, באותה עת, אותה מדיניות אומרת שנשים אכן תשרתנה אבל לא תהיינה חייבות בשרות השנה השניה ורצוי שהן תתנדבנה למקצועות מיוחדים.
שירלי קרני: המקצועות המיוחדים נמצאים לפניכם באותה תקנה שפורסמה בשנת 52': עבודה משרדית, תרבות, עיתונאות, במאות, סעד, הוראה ואני לא אמשיך.
שירלי קרני: אני חושבת שדי ברור מהו אופיים של אותם תפקידים שפורסמו באותה רשימה.
שירלי קרני: אז אותה מדיניות בעצם צמצמה את מרחב ההזדמנויות לנשים.
שירלי קרני: אבל אם אנחנו מסתכלים מה עשינו מאז, אנחנו מנסים להרחיב בחזרה את אותו מרחב הזדמנויות.
שירלי קרני: אז אם נסתכל על ההיבט הפורמלי, ונראה את רשימת המקצועות הצה"ליים, אז נראה שב-95' 27% אחוז מקרב התפקידים היו סגורים לנשים באופן פורמלי, והיום 12% בלבד.
שירלי קרני: גם הנתון הזה איננו נתון סופי.
שירלי קרני: אנחנו עדיין פועלים להמשיך ולפתוח תפקידים נוספים לנשים.
שירלי קרני: עבודת המטה עדיין לא הסתיימה בתחום זה, כך שהנתון הזה צפוי להמשיך ולרדת.
שירלי קרני: אבל אם נסת
שירלי קרני: כל לא רק על ההיבט הפורמלי אלא גם על ההשתתפות הפעילה, איפה הנשים באמת מוצבות בפועל?
שירלי קרני: נראה שב-95' נשים הוצבו רק ב-55% מהתפקידים בצבא ואילו היום הן מוצבות ב- 67% מהתפקידים.
שירלי קרני: אז בטח אני אשאל איפה ה--33% הנוספים, ובצדק: אז נגיד שחלקם אלו באמת תפקידים סגורים, וראיתם קודם את הנתון.
שירלי קרני: אבל החלק השני הוא שאלה תפקידים שהם פתוחים בהגדרה, אבל אין לנו פוטנציאל של נשים שלמדו את המקצועות האלה בבתי הספר, לפני שהן הגיעו לצבא - בעיקר במקצועות הטכנולוגים.
שירלי קרני: אני מעריכה שאני לא אפתיע אף אחד כאן, אם אני אגיד שהפער בין נשים לגברים לא מתחיל בצבא.
שירלי קרני: אז היינו רוצים לראות יותר ואז נוכל לשבץ גם שם.
שירלי קרני: אם נסתכל על חלוקות העבודה התעסוקתית, אז נראה שכל השינויים האלה מייצרים מציאות ויש לנו שלוש מגמות: מחד, פחת שיעור התפקידים שהיו שמורים לגברים בלבד, זאת העמודה השמאלית ביותר, מקצועות שיש בהם 0% נשים, אנחנו רואים ירידה.
שירלי קרני: מנגד אנחנו רואים מגמה של עליה בשני מקומות נוספים: באותם מקצועות שאנחנו מכנים "מקצועות פורצי דרך", בהן שיעור הנשים עומד בין 1%-20%, ועליה במקצועות שהם מקצועות מעורבים, בהן שיעור הנשים עומד בין 21%-60%.
שירלי קרני: אבל לא נוכל בלי להראות גם את הפקידות כי בסופו של דבר השינויים הם גם בחזית וגם בעורף.
שירלי קרני: אז זהו העורף שלנו וגם בו קיימת ירידה.
שירלי קרני: ירידה מבורכת מ-26% ב-98', נכון ל-2004 -19.5%.
שירלי קרני: גם הנתון הזה אמור לרדת לאור החלטות שכבר התקבלו ואת המימוש שלהם והתוצאות נראה בתחילת 2006.
שירלי קרני: לאן הנשים הולכות?
שירלי קרני: הן הולכות למערך הטכני.
שירלי קרני: אפשר לראות את הגידול במערך הטכני עד 3.1% ב-2004 וב-2005 עומד כבר על 4%.
שירלי קרני: גם בלחימה – מ0% ב- 95' עד ל-1.8% ב-2004, לא כולל לוחמות המג"ב.
שירלי קרני: ואם אני אכלול את לוחמות המג"ב בנתון הזה, אנחנו מגיעים ל-2.5% אחוז.
שירלי קרני: אז זהו מבנה ההזדמנויות.
שירלי קרני: אבל לא מספיק להסתכל רק על מבנה ההזדמנויות אלא צריך להסתכל מה עוד קרה בצבא.
שירלי קרני: כי התחלנו, כפי שאמרתי, כצבא ממוגדר, או כמעט כצבא ממוגדר.
שירלי קרני: מה שנוצר לאחר מכן הוא, שכל מבנה הצבא היה שונה לנשים ולגברים, זה לא רק התפקידים.
שירלי קרני: זה המבנה של הגיוס, המיון, השיבוץ, ההכשרה, זה הפקודות.
שירלי קרני: מה שקורה בשנים האחרונות, וזה אולי שינוי מאוד משמעותי, שאנחנו עוסקים מאז בג"ץ אליס מילר בלהסיר חסמים ומגבלות שהופעלו באופן בלתי ענייני כלפי נשים, ואלה הם דוגמאות.
שירלי קרני: קודם כל, ביטול האבחנה ההיסטורית.
שירלי קרני: כפי שדיבר עליה הרמטכ"ל, שאסרה על נשים לשרת בתפקידי לחימה ובאזורי לחימה.
שירלי קרני: ביטול בסיס מגדרי: בה"ד 12, הוא אכן הדוגמא אבל הוא לא הדוגמה היחידה.
שירלי קרני: איחוד הכשרות הקצונה, ודיבר הרמטכ"ל על האבחנה ברמת רובאות, אז הנה הנתונים: בדצמבר 2003 מחליטים שלא עוד נשים יוכשרו לרמת רובאות 00 בעוד גברים מוכשרים לרמת רובאות 02 ומעלה, אלא מהיום והלראה נשים וגברים כאחד יוכשרו לרמת רובאות על פי התפקיד והיעוד אליו הם מיועדות להשתבץ – יעוד קדמי, רובאות 02 ומעלה ויעוד עורפי רובאות 01.
שירלי קרני: תיראו מה קרה לנתון?
שירלי קרני: כבר ביוני 2004 ירד שיעור הנשים ברובאות 00 ל-58%.
שירלי קרני: בתחילת שנת העבודה הנוכחית, אנחנו כבר ב-39% והנתון הזה הולך לרדת עד כמעט להעלם.
שירלי קרני: כמובן שתמורה אנחנו רואים עליה ברובאות השניה.
שירלי קרני: לצד זה שינוי מאות פקודות בצבא שבהן היתה אבחנה מגדרית.
שירלי קרני: בחרתי 4 לדוגמה: הראשונה, ביטול הפקודה שהנחתה פינוי חיילות בזמן חירום.
שירלי קרני: לדאבוני הייתי פעם אחראית על הפקודה של פיקוד מרכז.
שירלי קרני: תחשבו שפעם היינו מפנים את הסמב"צית ואת התצפיתנית ולא היינו מפנים את השק"מיסט.
שירלי קרני: זאת היתה הפקודה, אבל היום היא כבר לא קיימת.
שירלי קרני: ביטול הפקודה שהציבה סייגים לביצוע משימות אבטחה מסוימות על-ידי נשים, רק מעצם היותן נשים ולא משנה איזה הכשרה הן עשו.
שירלי קרני: ביטול האפליה שמנעה מנשים בשירות חובה להצטרף ללימודי רפואה במסגרת עתודה אקדמית וביטול הפקודה שאסרה על נשים לנסוע ברכב חום ללא אישור אל"מ, אישור שלא היה נדרש לגבר אלא לאישה בלבד.